LPN ลุยซื้อที่ดินย่าน “พหลโยธิน-งามวงศ์วาน” หวังใช้พัฒนาคอนโดฯ
LPN ลุยซื้อที่ดินย่าน “พหลโยธิน-งามวงศ์วาน” มูลค่ารวมราว 1.08 พันลบ. หวังใช้พัฒนาคอนโดฯสูง 20 ชั้น
23 พ.ค. 2560

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ระบุว่า บริษัทได้ทำการซื้อที่ดินเพื่อพัฒนาโครงการบริเวณถนนงามวงศ์วาน (เกษตรศาสตร์) จากบุคคลธรรมดา (ไม่มีส่วนเกี่ยวข้องหรือส่วนได้เสียกับบริษัท)  เนื้อที่ 1,146 ตารางวา ที่ตั้งตำบลลาดยาว อำเภอจตุจักร จังหวัดกรุงเทพมหานคร ราคา  309,420,000 บาท ชำระเงินสดทั้งหมดในวันโอนกรรมสิทธิ์ แหล่งเงินทุนมาจากผลกำไรจากการดาเนินงาน และจากสถาบันการเงิน
ทั้งนี้ บริษัทมีแผนจะพัฒนาโครงการอาคารชุดพักอาศัยสูงประมาณ 20 ชั้น จำนวน 1 อาคาร จำนวนยูนิต ประมาณ 313 ยูนิต มูลค่าของโครงการ ประมาณ 900 ล้านบาท ระยะเวลาการขายและการพัฒนาโครงการประมาณ 16 เดือน โดยเริ่มการขายภายในไตรมาส 2/60 เริ่มโอนกรรมสิทธิ์และรับรู้รายได้ในไตรมาส 4/61 ผลตอบแทนเบื้องต้นประมาณ 30%
นอกจากนี้ยังซื้อที่ดินเพื่อพัฒนาโครงการ บริเวณถนนพหลโยธิน ซอย 32 จากบุคคลธรรมดา (ไม่มีส่วนเกี่ยวข้องหรือส่วนได้เสียกับบริษัท) เนื้อที่ 1,615 ตารางวา ที่ตั้ง ตำบลลาดยาว อำเภอจตุจักร, บางเขน (บางซื่อ) จังหวัดกรุงเทพมหานคร ราคา 775,200,000 บาท ชำระเงินสดทั้งหมดในวันโอนกรรมสิทธิ์ แหล่งเงินทุนมาจากผลกำไรจากการดำเนินงาน และจากสถาบันการเงิน
โดยบริษัทมีแผนจะพัฒนาโครงการอาคารชุดพักอาศัยสูงประมาณ 20 ชั้น จานวน 1 อาคาร จำนวนยูนิต ประมาณ 450 ยูนิต มูลค่าของโครงการ ประมาณ 2,000 ล้านบาท ระยะเวลาการขายและการพัฒนาโครงการประมาณ 16 เดือน โดยเริ่มการขายภายในไตรมาส 1/61 เริ่มโอนกรรมสิทธิ์และรับรู้รายได้ในปี 62